PROPOZÍCIE CESTNÉHO BEHU O OLŠAVSKÝ POHÁR
			MEMORIÁL JÚLIUSA KAŽIMÍRA

Usporiadateľ:	Obecný športový klub Lokomotíva Ruskov v spolupráci s OcÚ Ruskov, Ďurkov, Olšovany, Nižný Čaj, Bohdanovce, Blažice, 

Termín:		Nedeľa 24. september 2006, štart o 13.30 hod. pre všetky 				kategórie.

Miesto:		Štart a cieľ preteku – priestor miestnej pošty v Ruskove.

Prihlášky:		František Kažimír, Jaltská ul. Č. 15, 040 22, Košice, mobil:
			0905 963849, e-mail: fkazimir@centrum.sk  				

Prezentácia:		Prezentácia sa uskutoční v deň preteku v priestoroch Obecného 			úradu v Ruskove od 12.00 hod.

Šatne:	Šatne budú zabezpečené v priestoroch Obecného úradu a v budove Športcentra Ruskov.

Občerstvenie:	Usporiadateľ zabezpečí pre všetkých pretekárov teplý čaj.
	Pre hlavnú kategóriu mužov, žien a juniorov spoločné občerstvenie po skončení pretekov.

Štartovné:	Štartovné vo výške 100,- Sk zaplatia účastníci pri prezentácii v kategórii mužov a žien.

Ceny:	Prví traja v kategórii A,B,C,D a Ž obdržia finančné ceny, a prví traja v kategórii J a O obdržia vecné ceny a diplomy. Každý účastník behu obdrží pri prezentácii spomienkovú vlajku. V mládežníckych kategóriach prví traja obdržia diplom a vecné ceny.

Prémie:	Za prekonanie traťového rekordu v kategórii mužov a žien dostanú pretekári prémiu 1 000,- Sk.

Upozornenie:	Preteky sa uskutočnia za stálej cestnej premávky. Pretekári sú povinní dodržiavať pravidlá cestnej premávky a rešpektovať pokyny polície a usporiadateľov.